
Ministru kabineta rīkojums Nr. 332
Rīgā 2025. gada 10. jūnijā (prot. Nr. 23 20. §)
Par nekustamā īpašuma "Avotiņi 2" Dzelzavas pagastā, Madonas novadā, daļas pirkšanu valsts reģionālā autoceļa P37 "Pļaviņas (Gostiņi)–Madona–Gulbene" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Avotiņi 2" (nekustamā īpašuma kadastra Nr. 7050 004 0003) daļu – zemes vienību (zemes vienības kadastra apzīmējums 7050 004 0208) 0,0104 ha platībā – Dzelzavas pagastā, Madonas novadā, kas nepieciešama valsts reģionālā autoceļa P37 "Pļaviņas (Gostiņi)–Madona–Gulbene" posma 60,14.–71,50. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem.

